AlexejDobrolubov/national_council_slovak_2010 huggingface dataset:
77. schôdza NR SR - 1.deň - A. dopoludnia
Dátum: 2022-11-15
Poslanec: Kočiš, Eduard (-)
Druh vystúpenia: Vystúpenie s faktickou poznámkou

68. Veľmi pekne ďakujem za slovo, pán predsedajúci. „Hello, my name is Omar. I came from Damask and I refugee from the World Conflikt in Syria,“ toto bol začiatok rozhovoru mladého muža menom Omar s investigatívnou novinárkou zo stanového mestečka v Kútoch. Čiže ak sa mladý muž definuje ako Omar, zadefinuje krajinu pôvodu, tak, samozrejme, minister vnútra Roman Mikulec, prezident Policajného zboru Hamran nemajú dôvod pochybovať o pravdovravnosti tohto mladého moslima. Jednoducho toto je choré, toto je niečo zvrátené, toto je úplne na hlavu postavené. Keď sa ho investigatívna novinárka pýtala na nejaké mestá v Sýrii, keď mu spomínala Basru, Damask, Halab, Hamu alebo Homs, jednoducho pozeral na ňu ako teľa na maľované vráta. Jednoducho ten človek nevedel nič o geografii jej... jeho rodnej krajiny, ktorou by mala byť podľa všetkého Sýria, nedokázal jej odpovedať ani v arabčine, ani v sýrčine, ani v kurdštine, všetko, čo si prekladala, dokázal zareagovať nejakými dvomi-tromi holými vetami v jazyku tuareg a berber. To znamená, že občan, ktorý ovláda jazyk tuareg a berber, nemôže byť nikdy považovaný za Sýrčana, pretože takýmto jazykom sa v Sýrii nehovorí a tieto jazyky nie sú pre občanov Sýrie ani vôbec príbuzné. Čiže voľný pohyb osôb sa akceptuje naozaj iba vtedy, ak pri žiadateľovi o azyl je jasne uvedené, že tento chce požiadať o azylové konanie na území Slovenskej republiky, všetko ostatné je nelegálna migrácia. A na záver už len taký bonbónik, ktorý povedal tento mladý Roma... tento mladý Omar: „I glade, to the Government of the Slovak Republic is very stupid, because the border is completely open.“ Teším, sa že vláda Slovenskej republiky je taká hlúpa, pretože tieto hranice sú úplne otvorené. .
77. schôdza NR SR - 1.deň - A. dopoludnia
Dátum: 2022-11-15
Poslanec: Kočiš, Eduard (-)
Druh vystúpenia: Vystúpenie s faktickou poznámkou

42. Veľmi pekne ďakujem za slovo, pán podpredseda. Pán kolega Saloň, vo svojej rozprave si veľmi správne poznamenal to, že tvoj pohľad na danú problematiku a na problém nelegálnej migrácie občanmi z tretích krajín na území Slovenskej republiky, ktorí sa naozaj nelegálnym spôsobom chcú dostať ďalej na západ, a Slovensko je pre nich buď nejakou priestupnou, alebo nejakou čiastočnou krajinou, z ktorej by chceli vychádzať ďalej do veľmi rukami otvoreného Západu, len problém je v tom, že rovnaký náhľad a rovnaký problém na celú túto problematiku a celú katastrofálnu situáciu nemá aj ministerstvo vnútra, keďže pán minister Mikulec sa k tejto problematike postavil viac ako laxne. On tvrdí, a to si z jeho rozpravy môžu občania Slovenskej republiky naozaj vypočuť, že nelegálna migrácia na území Slovenskej republiky nie je problém, nepredstavuje žiadne bezpečnostné riziko. Ty si vo svojej rozprave jasne poukázal na to, že nelegálni migranti predstavujú problém nielen pri vstupe na územie Slovenskej republiky, ale predstavujú problém aj zdravotný, pretože ak by nepredstavovali zdravotný problém, tak títo občania nie sú permanentne kontrolovaní a nie je im poskytovaná v tomto stanovom mestečku v Kútoch permanentná zdravotná starostlivosť. Pán minister vnútra Roman Mikulec tvrdil vo svojej rozprave, na ktorú si ty veľmi pekne zareagoval, jednu úžasnú vec, že občania, ktorí pochádzajú zo Sýrie a z Afganistanu nie sú možní vrátenia do krajiny, odkiaľ prišli. To znamená, že pán minister Mikulec asi perfektne ovláda sýrsky jazyk alebo berberský jazyk a vie sa dokonale porozumieť alebo dorozumieť, odkiaľ títo občania sú, pochádzajú a plynulou sýrčinou alebo berberčinou im to určite bude vedieť vysvetliť. Čiže na tej konferencii v Rumunsku bude určite excelovať. Howgh.
76. schôdza NR SR - 1.deň - A. dopoludnia
Dátum: 2022-11-11
Poslanec: Kočiš, Eduard (-)
Druh vystúpenia: Vystúpenie s faktickou poznámkou

81. Veľmi pekne ďakujem za slovo, pán predseda. Tak ako kolega Urban spomínal vo svojej rozprave a najmä ako lekár z praxe, ktorý viac ako dve desaťročia vykonáva lekársku profesiu, lekára na Slovensku musíme najmä motivovať. A môžu krútiť niektorí kolegovia hlavami, že lekára budú motivovať iba finančné prostriedky, z časti je to možno pravda. Ale najmä lekár, ktorý je ozaj schopný a lekár, ktorý si váži svoje postavenie a svoju prácu, takýto lekár chce najmä kvalitné pracovné podmienky a kvalitné personálne zaradenie. Toto je gro, čo trápi slovenských lekárov a prečo slovenskí lekári združení v Lekárskom odborom združení podávali hromadné výpovede, na týchto svojich výpovediach trvajú a jednoducho z tých svojich požiadaviek, ktoré ich čelní predstavitelia na čele s doktorom Visolajským prezentujú a predstavujú, budú trvať. Čiže ak vláda Slovenskej republiky nezačne konať, Slovensku hrozí o dvadsať dní totálny kolaps zdravotníckeho systému. Ja veľmi dobre viem, že pán minister nie je extra v milosti financmajstra Matoviča, ktorý je viac zamilovaný do ministra Mikulca a ministra Naďa, pretože tým splní aj modré z neba, dá sa povedať. A slovenské zdravotníctvo nie je prioritou, tak ako si táto vláda určila na začiatku svojho programového a funkčného obdobia. Čiže toto je výsledok ozaj nekompetentnosti a tzv. neúcty voči zdravotníckemu personálu a voči pacientom, teda všetkým občanom Slovenskej republiky. Pretože ak by vláda chcela skutočne konať, chcela by rokovať, chcela by jednať, tak nedospejeme nikdy k takému stavu, že máme cez 2-tisíc lekárov vo výpovediach a čakáme, kedy nám celý slovenský zdravotnícky systém totálne skolabuje.
24. schôdza NR SR - 2.deň - A. dopoludnia
Dátum: 2021-02-25
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

77. Ďakujem za slovo. Jozef, po prvé ťa musím pochváliť za naozaj tvoj kultivovaný prejav a vidno, že tvoja politická úroveň za tie roky je úplne niekde inde oproti tým príspevkom, ktoré sme tu mohli doteraz použiť. A po druhé by som chcel naozaj vyzdvihnúť tie informácie, ktoré si nám poskytol, pretože vychádzajú zo štatistík mesta Rimavská Sobota a tie naozaj nemôže nikto spochybňovať, lebo ty by si mal ako primátor najlepšie vedieť, koľko ľudí naozaj umrelo a koľko ľudí sa to dotklo, celá táto pandémia. Ďakujem.
24. schôdza NR SR - 1.deň - B. popoludní
Dátum: 2021-02-24
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

80. Ďakujem pekne za slovo. Pán Krajčír, ja som reagoval aj v tej rozprave ohľadom toho vládneho návrhu zákona, ako sa píše aj v tom § 11 ods. 6, že možno, že pokutu možno uložiť do dvoch rokov odo dňa, keď sa príslušný orgán, okresný úrad, dozvedel o porušení povinnosti, najneskôr však do troch rokov odo dňa, keď k porušeniu povinnosti došlo. Ale ja som sa v tom návrhu nedočítal, že ak začne orgán konať do 60 dní, hej, ja som sa to tam nedočítal, preto to tak reagujem. Čiže keby som sa dočítal, že naozaj, dobre, možno by som mal na to iný názor, pretože naozaj podľa tohto návrhu mi je to, mi to pripadá tak, že je to vlastne ako ten pôvodný zákon, ktorý bol aj pred tým júlom, hej, čiže ja som reagoval na toto. Dobre. Ďakujem. A, pán Pellegrini, no, naozaj, to by ste sa museli spýtať pána neviem či akurát ministra alebo možno aj premiéra, prečo takýto stav dopustili. Ďakujem pekne.
24. schôdza NR SR - 1.deň - B. popoludní
Dátum: 2021-02-24
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

51. Ďakujem za slovo. Pán predseda, ja v tejto faktickej budem reagovať iba na vás. A povedali ste, že raz, keď máš auto, musíš platiť aj v iných štátoch, napríklad v Rakúsku aj v Maďarsku, ale pozrime sa na to, ako to tam funguje. Ľudia tam platia diaľničné, domáci, teda napríklad Maďari, ale takisto tam musia platiť diaľničné nálepky aj Slováci. Lenže Maďari, keď prídu na Slovensko, tak oni si tú diaľničnú nálepku nemusia kúpiť, pretože, ako vieme, pre vozidlá do 3,5 tony fyzická diaľničná známka neexistuje. Tá diaľničná známka je iba elektronická a tú elektronickú známku nikto nekontroluje a následne ministerstvo odosiela na okresné úrady prípadné pokuty, ale okresné úrady v žiadnom prípade neriešia nejakých zahraničných turistov alebo, prípadne nejakých návštevníkov, ktorí si tú diaľničnú nálepku nekúpia. Čiže nie je to pravda, oni u nás diaľničné známky nemusia platiť.
23. schôdza NR SR - 7.deň - A. dopoludnia
Dátum: 2021-02-05
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

172. Ďakujem pekne za slovo. Pán poslanec, ja som si vypočul vašu rozpravu a ja aj pred tým, ako som, ako tento bod sme rokovali, ja som si bol pár ihrisiek detských pozrieť a podľa mňa je tento, tento zákon dosť slabý a ja aby som ho napríklad sprísnil v tých základných požiadavkách na bezpečnosť detského ihriska, konkrétne v bodoch 9 a 10 a 11, v ktorom sa hovorí o povrchu tlmiaci, povrchu tlmiacom náraz v prípade nejakého úrazu alebo pádu. Čiže v týchto veciach naozaj treba dať nejaký pozmeňovák a zmeniť to a sprísniť ohľadom týchto bezpečnostných opatrení. Ďakujem pekne.
23. schôdza NR SR - 5.deň - B. popoludní
Dátum: 2021-02-03
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

26. Ja iba veľmi krátko. Prosím vás, pán poslanec Krúpa, ak mi objasníte, čo je extrémistický materiál, a nájdete to niekde v zákone, kde je extrémistický materiál vyobrazený a popísaný, tak vám budem za to veľmi vďačný. Ak to nájdete v zákone a obyčajný človek si to v zákone prečíta, čo presne zakázané je a čo zakázané nie je. V zákone takáto informácia nie je zverejnená a na základe takéhoto zákona odsudzujete ľudí. A potom, dúfam, ešte ďalšie veci, spomínali ste číslo 44, tak ja dúfam, že podáte na sudkyňu Špecializovaného trestného súdu trestné oznámenie za rozsudok vo výške 4,4 roka pre nášho predsedu. Tak dúfam, že budete konať a nebudete zbabelec. Ďakujem.
23. schôdza NR SR - 5.deň - B. popoludní
Dátum: 2021-02-03
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

18. Ďakujem za slovo. Tak, pán poslanec Herák, ja sa budem venovať len tomu, čo ste povedali vo vašej rozprave a citovali ste tam konkrétnejšie ten zákon. A citovali ste tam z toho zákona aj rozširovanie extrémistických materiálov. Ale skúste si, prosím vás, ten zákon prečítať detailne a v tom zákone absolútne sa nedozviete, čo presne je extrémistický materiál a čo materiál extrémistický nie je. To určuje znalec. Ale človek, jednoduchý, obyčajný človek sa má dodržiavať toho, čo je napísané v zákone, a nie toho, čo povie nejaký znalec, ktorý veľakrát ani na to nemá odbornosť, aby sa k takýmto veciam vyjadroval. Tak potom mi príde trošku nemiestne, že jednoduchý občan nevie, čo vlastne môže a čo nemôže, pretože podľa toho, ako je ten zákon napísaný, by s každou jednou vecou, ktorá môže byť označená za extrémistický materiál, musel kontaktovať nejakého znalca alebo nejakú advokátsku kanceláriu, ktorá by mu to mala odobriť. Lenže ani sám advokát, ani právnik nevie, čo extrémistickým materiálom môže byť alebo materiálom nie je. Čiže toto je úplne nejasná vec a na toto sa treba detailnejšie pozrieť, lebo v iných štátoch napríklad v Európskej únie majú presne definované, čo je extrémistický materiál. Vyobrazenie nejakého symbolu alebo hesla môže byť považované za trestný čin. Ale u nás to, bohužiaľ, tak nie je. A na základe takéhoto nepresného zákona odsúdili už strašne veľa ľudí, ktorí v tom boli veľakrát úplne nevinne a nemali za tým žiadny úmysel. Ďakujem pekne.
23. schôdza NR SR - 4.deň - A. dopoludnia
Dátum: 2021-01-29
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

212. Ďakujem pekne za slovo. No, Miňo, sloboda slova, no, ja si myslím, že už nie je ani sloboda písma, lebo ako som študoval rozsudky Slovenskej republiky, tak väčšina ľudí, ktorá bola odsúdená za prejavenie nejakého názoru, tak bola skôr odsúdená za to, že prejavili svoj názor písomne na nejakej sociálnej sieti. A naozaj mi príde nemiestne, aby v dnešnej dobe sme niekoho odsúdili a nebodaj posadili do väzenia za to, že napíše niečo na sociálnej sieti, čo sa niekomu nepáči. A ďalšia vec, veď tí ľudia podľa Trestného zákona ani už nevedia, čo môžu povedať a čo nemôžu povedať, lebo o tom neurčuje už zákon, ale o tom určuje znalec. A väčšinou ten znalec je, samozrejme, zaplatený už nejakým orgánom. Čiže ten človek, ktorý si prečíta Trestný poriadok, nevie, čo povedať alebo napísať môže a čo napísať nemôže, a preto na Slovensku odsudzujú ľudí za názory, pretože sám vyšetrovateľ im povie, že im hrozí trest od štyroch do ôsmich rokov, ale ak zobere podmienku alebo finančný trest, tak jednoducho po zaplatení tejto pokuty sa na neho hľadí ako na netrestaného. A to v dnešnej dobe podľa mňa je naozaj neprijateľné.
23. schôdza NR SR - 3.deň - B. popoludní
Dátum: 2021-01-28
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

267. Ďakujem pekne. Vlastne ste to zhrnuli, len chcel som vám tam tiež niečo, že napr. v tom anglickom modeli vydávaných týchto značiek bolo prvé písmeno samozrejme rok, potom nejaké číslo a potom bol kód regiónu, čiže pri pohľade na tú ŠPZ ten dotyčný, ktorý sa na ňu pozrel, okamžite nevedel, z ktorého regiónu to je, pretože bolo to, bol to kód troch, troch písmen a podľa tabuľky sa dalo zistiť a na to by niekto musel študovať a tak, čiže hneď nevedel, lebo podľa mňa, podľa tohto systému, ktorý bude teraz, bude dosť veľa občanov využívať to, že si auto bude prihlasovať v inom okrese. Napríklad možno niekto z Rimavskej Soboty, komu vadí, že ho označujú za nejakú menšinu, tak si bude auto prihlasovať napríklad v Banskej Bystrici. Čiže myslím si, že toto bude asi v tom prvotnom kroku, ale však po čase sa to určite dá nejako vyšperkovať, aby sme na to prišli. Ďakujem.
23. schôdza NR SR - 3.deň - B. popoludní
Dátum: 2021-01-28
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

255. Ďakujem za slovo. Pán poslanec, spomínal ste, že tento náš systém je zastárlý, zastaralý, a naozaj máte pravdu, aj keď, samozrejme, tie novelizácie všetky nejdú zo dňa na deň, ale naozaj z tej Českej republiky by sme si mali zobrať niekoľko príkladov, lebo celkový proces prihlásenia vozidla v Českej republike a na Slovensku je úplne rozličný a hlavne inak stojí. Tam vozidlo prihlásite za 1 000 českých korún, u nás to niekedy môže byť aj za 1 000 euro a celkový proces prihlásenia vozidla na Slovensku, keďže sme v Európskej únii, a na Slovensku neplatí ani kontrola STK, ani EK zo zahraničia a takisto u nás sa vykonáva aj kontrola originality, ktorá napríklad v Českej republike je dobrovoľná. U nás je povinná kontrola originality a táto originalita samotnému majiteľovi vozidla negarantuje absolútne nič a negarantuje mu ani to, či vozidlo bolo odcudzené, alebo nebolo odcudzené. Čiže v budúcnosti by som sa zaoberal aj takými vecami, fakt ako z tej kontroly zo zahraničia, prípadne tými kontrolami originality, aby naozaj to prihlásenie vozidla aj pri dovoze zo zahraničia nebolo tak predražené, a zbytočne to zaťažuje aj občanov. Ďalšia vec je, čo sa týka tých prihlasovaní vozidiel na polícii, je úplne zbytočné, pretože v minulosti sa vykonávali kontroly, či už čísla karosérie, a ešte v dávnejšej minulosti aj kontroly čísla motora. A to sa už teraz vôbec nevykonáva. Čiže myslím si, že naozaj táto kompetencia by mohla prejsť pod nejaký príslušný úrad. Ďakujem.
23. schôdza NR SR - 3.deň - B. popoludní
Dátum: 2021-01-28
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

235. Ďakujem pekne za slovo. Ja som tento náš systém ŠPZ-iek dlhodobo študoval a dlhodobo som ho študoval aj v zahraničí a mi to pripomína taký ten anglický systém, lebo v Anglicku je veľmi podobný systém ako ten, čo navrhujete. A myslím, že tam to funguje už dlhodobo. A ďalšou vecou bolo aj ten materiál použitých ŠPZ-iek. Tam ŠPZ-ky vyrábajú z polykarbonátu alebo z nejakého obdobného plastu a pri poškodení si ten dotyčný majiteľ tej ŠPZ-ky alebo toho vozidla tú značku môže dať vyrobiť. Čiže sú spoločnosti, ktoré sú verejné pre dostupnosť, a môžu si tú značku dať vyrobiť, nakoľko v súčasnosti, ak chceme duplikát ŠPZ-ky si vyrobiť, dať vyrobiť, tak môžme to len prostredníctvom dopravného inšpektorátu za sumu 33 euro, kde nám vydajú náhradnú, a za takúto istú sumu nám vedia vydať aj náhradnú ŠPZ-ku v prípade, ak využívame nosič na bicykle. A ja som sa len chcel opýtať ešte jednu vec. V dôvodovej správe som sa dočítal, že pri kúpe nového vozidla sa vygeneruje EČV, ktoré na vozidle ostane do konca životnosti. Či majiteľ pri kúpe nového vozidla bude musieť evidovať vozidlo v okrese svojho bydliska, alebo ho bude môcť evidovať aj niekde inde? A ďalšia vec, že či pri tej evidencii toho vozidla, mu vygeneruje tú značku v okrese so svojím, so svojimi písmenami. Čiže v Banskej Bystrici BB alebo mu to vygeneruje nejakú, nejakú centrálnu, čiže môže mať aj iné. Či to bude viazané na ten okres. To je celé. Ďakujem.
23. schôdza NR SR - 3.deň - A. dopoludnia
Dátum: 2021-01-28
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

144. Ďakujem za slovo. Pán poslanec, vy ste tiež dlhoročný športovec tak ako ja a mňa akurát mrzí pri tomto individuálnom vzdelávaní, samozrejme, ak nejde o tie výnimky o žiakov s obmedzením, že veľakrát je telesná výchova pri takomto vzdelávaní odsúvaná na taký okraj. Čiže možno na tomto by bolo treba popracovať, možno sa aj stretnúť so splnomocnencom vlády pre šport, ktorý, majú teraz celkom zaujímavý projekt a možno do tohto potom zapracovať naozaj tú telesnú výchovu, aby to vzdelávanie nebolo iba o matematike a o nejakých prírodných vedách, o slovenskom jazyku, ale naozaj aby aj tá telesná výchova, tá pohybová gramotnosť žiakov aj na tom individuálnom vzdelávaní nestagnovala. Ďakujem pekne.
23. schôdza NR SR - 3.deň - A. dopoludnia
Dátum: 2021-01-28
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

126. Ďakujem za slovo. Pani kolegyňa, mali ste to naozaj štatisticky úplne vynikajúco spracované, len ja len tak malú, malá technická, že možno by sme s týmto zákonom mohli ešte počkať, lebo ten výskum momentálne, keď si to tak môžme nazvať výskumom, prebieha na I. stupni, keďže všetci tí žiaci sú momentálne na takom individuálnom vzdelávaní, a po, po zvládnutí celej tejto koronakrízy by sme si mohli urobiť nejaké štatistiky a nejaké rozhovory a dotazníky, že čo to spôsobilo na I. stupni. A možno by sme to vedeli zapracovať potom do toho druhého stupňa a mali by sme naozaj relevantné údaje získané z tých dotazníkov a štatistík. Ďakujem pekne.
18. schôdza NR SR - 9.deň - B. popoludní
Dátum: 2020-12-08
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

89. Ďakujem za slovo. Pán kolega, asi máte nejaký zvláštny meter, lebo ako ja viem, tak vy ste boli jeden z hlavných organizátorov protestov pred Bonaparte. Ale keď sa napríklad niečo takéto zorganizuje pred Matovičovým domom, tak už je to, už je to proste strašný problém. Však nie je to niečo podobné, že nespokojní občania vyslovia svoj názor? A ako sme tu mali, nejako apelovali ste na tú truhlu, ale však mali sme tu už aj pochovávanie zlodejín SMER-u, mali sme tu už aj pochovávanie Kotlebu, čiže podľa mňa to nie je jediný prípad. A na druhej strane ste voľajako vymäkli, lebo, samozrejme, v tej vašej rozprave ste sa sčasti venovali nám, ale vaša rétorika, čo tu počúvam, už je financovanie z Ruska, to ste nespomenuli v tej rozprave, to ma normálne strašne mrzí. Okrajovo ste tam spomenuli nejaké hoaxy a o tej korone len veľmi málo. Čiže do budúcna viacej do útoku. Ďakujem.
18. schôdza NR SR - 9.deň - B. popoludní
Dátum: 2020-12-08
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

61. Ďakujem za slovo. Pán poslanec, musím s niektorými vecami v tej rozprave s vami súhlasiť. Nemôžem povedať nie, ale je tu ten problém, že my keby sme akýkoľvek návrh podali, tak len z princípu hlasujete proti. A skúste mi, prosím vás, odpovedať, keby sme presne tento istý návrh podali my z klubu Ľudovej strany Naše Slovensko, že či by ste hlasovali za? Iba mi povedzte áno, nie. Ďakujem.
18. schôdza NR SR - 3.deň - B. popoludní
Dátum: 2020-11-26
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

206. Ďakujem pekne za slovo. No, musíme si to povedať rovno, dohoda o vine a treste je jeden z najjednoduchších spôsobov, ako plniť tabuľky s vyriešenými prípadmi, to je úplne jasné, pretože ostatnú spokojné súdy, prokuratúra aj polícia, len na poškodeného sa vôbec nepozerá a veľakrát sa stáva to, že ten obvinený ostane na slobode, poškodený sa môže niekde sťažovať, obvinený prijme dohodu o vine a treste, prizná spoluprácu, samozrejme, môžu mu za to znížiť trest a poškodený sa nemá ako voči tomu brániť. A v ďalšom prípade, v ďalšom prípade, akonáhle ho súd odporučí na občianskoprávny súd, tak poškodený sa veľakrát ani tej náhrady škody nedostane, pretože, pretože obvinený, ak skončí aj za mrežami, alebo prípadne s nejakou podmienkou, nemá žiadny majetok, túto náhradu škody mu nevyplatí, na občianskoprávnom súde sa poškodený môže súdiť niekoľko rokov a nakoniec príde možno k nejakým exekúciám, ale ten nakoniec odsúdený mu to aj tak nemá ako uhradiť, takže poškodený sa nemá ako brániť v tomto prípade. Ďakujem.
18. schôdza NR SR - 2.deň - B. popoludní
Dátum: 2020-11-25
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

193. Miňo, dobre si to povedal, ale ešte by som ťa doplnil, lebo skutočný stav v dnešnej dobe je taký, že naozaj polícia v takýchto prípadoch asistuje. Ale polícia neasistuje, samozrejme, majiteľovi pozemku, ale asistuje tomu alebo tej osobe, ktorá protiprávne tento pozemok užíva. A keď následne sa chceš na ten pozemok ísť pozrieť alebo si tam urobiť terénne úpravy, tak je dosť pravdepodobné, že polícia ťa zadrží ešte pri ceste na ten pozemok, prípadne ťa na ten pozemok ani nepustí, pretože to tam môžu zabarikádovať kukláči alebo nejakí, nejakí policajti. A ako sme mohli vidieť aj v Krásnej Hôrke, tak nejde len o kanalizáciu a vodu a podobné veci, ale v rámci nejakých projektov je tam zavedený, samozrejme, pre týchto občanov aj bezplatný internet a vybudovaná nová cesta. Vidíme, že v niektorých obciach dnes nemajú nieto internet, ale nemajú ani cesty a tie cesty sú v katastrofálnom stave a na takéto pozemky, ktoré sú užívané protiprávne, je bezproblémový prístup. Ďakujem.
18. schôdza NR SR - 2.deň - B. popoludní
Dátum: 2020-11-25
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

161. Ďakujem za slovo. Milan, spomínal si ten priemerný vek 27 rokov, ale myslím, že to číslo je naozaj veľmi skreslené, pretože sú tam započítané aj prvorodičky z rôznych iných skupín a tam je veľakrát ten priemerný vek 15, 16, 17 rokov a popritom sa nám stáva, že v dnešnej dobe je veľa prvorodičiek aj po veku 40 rokov a pravdepodobne ten normálny priemerný vek je až nad hranicou 30 rokov, možno až niekde okolo 35 rokov. Takže ďakujem pekne.
17. schôdza NR SR - 1.deň - A. dopoludnia
Dátum: 2020-11-12
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

146. Ďakujem za slovo. Na toto vystúpenie by som možno reagoval len veľmi skrátka a povedal by som, že možno naozaj všetko zlé je na niečo dobré a že tento slovenský náš národ sa konečne zobudí a strhne si tie okovy, ktoré tu má od roku ´89. Ďakujem pekne.